પોરબંદર ના સામજિક કાર્યકર કમલેશભાઈ થાનકી એ પીજીવીસીએલમાં ઉચ્ચ કક્ષા એ રજૂઆત કરતા એવું જણાવ્યું છે કે પોરબંદર માં પીજીવીસીએલ કચેરી ખાતે કોન્ટ્રાક્ટર દ્વારા જુના ઉડી ગયેલા ઉજાલા બલ્બ બદલવાની અને નવા બલ્બ ના વેચાણ ની કામગીરી શરુ કરવામાં આવી છે જેમાં કોન્ટ્રાક્ટર દ્વારા ઘર ના નિયમો બનાવી અને ગ્રાહકો ને પરેશાન કરવામાં આવે છે બીલ નથી,બીલ માં લખેલ નથી ,એક બીલ માં ત્રણ નંગ થી વધારે બદલી નહી દઈએ તેવા નિયમો થી ગ્રાહકો ને પરેશાન કરવામાં આવે છે ચાર માસ બાદ અહી બલ્બ બદલવાની કામગીરી ફરીથી શરુ થઇ છે અને સરકારે એક બલ્બ નો ભાવ ૭૦ રૂપિયા જાહેર કર્યો છે પરંતુ અહી ૮૦ રૂપિયા પડાવવામાં આવે છે અને તેમાં પણ કોન્ટ્રાક્ટર ના માણસો બારોબાર જ બલ્બ વેચી નાખતા હોવાનો આક્ષેપ પણ તેમણે કર્યો છે અને આવા લેભાગુ કોન્ટ્રકટરો સામે સરકારે કડક પગલા લઇ અને ગ્રાહકો હેરાન ન થાય તેવી વ્યવસ્થા ગોઠવવા પણ માંગ કરી છે